
Jedan od gorućih problema modernih društava 
su-rastuće količine otpada i problem učinkovitog 
gospodarenja otpadom. Gospodarenje otpadom 
možemo opisati kao ,one tehnike i sustave koji 
osiguravaju odgovarajuće skladištenje, 
sakupljanje, prijevoz i odlaganje tokova otpada" 
(Pichtel, 2014: 61). Osim toga, gospodarenje 
otpadom podrazumijeva „odabir i primjenu 
odgovarajućih tehnika, tehnologija i upravljačkih 
programa kako bi se postigli specifični ciljevi 
gospodarenja otpadom" (Tchobanolous i Kreith, 
2002: 8). 

U kontekstu javnog upravljanja, gospodarenje 
komunalnim otpadom predmet je rasprava i 
dilema oko ekonomske efikasnosti i ekološke 
prihvatljivosti. „Gospodarenje otpadom postalo 
je prijeporno područje javnih politika s rastućim 
tenzijama između industrije i regulatora te 
između građana i države oko regulatornih 
politika. To se događa u trenutku kada je 
krajobraz institucionalnih odnosa, također, 
predmet velikih promjena” (Davoudi, 2000: 166). 
Gospodarenje komunalnim otpadom 
tradicionalno je odgovornost lokalnih vlasti koje 
preuzimaju brigu o učinkovitom obliku sakupljanja 
i. odlaganja otpada. U ranom periodu 
gospodarenja otpadom, otpad se nije promatrao 
kaovrijedan resurs već su lokalne vlasti bile 
usmjerene/na prikupljanje i spaljivanje otpada. 
Ovaj“pristup- otpadu ostaje dominantan sve do 
devedesetih godina prošlog stoljeća kada se 
počinje promišljati o štetnosti spaljivanja otpada 
tmo alternativnim načinima gospodarenja 
otpadom. Novi diskurs u gospodarenju otpadom 
proizlazi iz hijerarhije otpada u kojoj je 
odlaganje i spaljivanje otpada najmanje 
poželjan oblik gospodarenja otpadom. U tom 
razdoblju otpad prestaje biti samo otpad već 
postaje važan resurs, a naglasak se stavlja na 
ponovnu uporabu otpada te na recikliranje. 

Gospodarenje otpadom postaje sve važnija 
tema u javnom diskursu te se ulažu veliki napori u 
razvijanje učinkovitih sustava gospodarenja 
otpadom. „Prema tome, planiranje i 
implementacija sustava gospodarenja krutim 
komunalnim otpadom ključni su za održivi razvoj 
urbanih područja. Sakupljanje, recikliranje, 
obrada i odlaganje kontinuirano rastućih količina 
krutog otpada značajni su izazovi za lokalne 
vlasti" (Hadžić i dr, 2017: 1286). 

Od sedamdesetih godina prošlog stoljeća 
dominantnu ulogu lokalnih vlasti počinju obnašati 
privatni akteri kojima lokale vlasti prepuštaju 
svoju ulogu u zbrinjavanju otpada. Tek će 
nekoliko desetljeća kasnije doći do uvida u 
probleme koji se stvaraju prepuštanjem sektora 
gospodarenja otpadom tržištu. Razvijat će se 
novi modeli od kojih će neki naglašavati ulogu 
građana u gospodarenju otpadom, a neki od 
modela inzistirat će na vraćanju dominantne 
uloge lokalnim vlastima. Bulkeley i Watson (2007) 
razvijaju četiri modela gospodarenja otpadom 
kojima ilustriraju kompleksnost procesa i 
svakodnevne prakse gospodarenja otpadom: 

1. Model odlaganja — fokus je na prikupljanju i 
odlaganju otpada, a ne na važnosti hijerarhije 
gospodarenja otpadom. U početku primjene 
modela za sustav su bile odgovorne lokalne vlasti, 
a najviše se vodilo računa o ekonomskoj 
efikasnosti i najučinkovitijem načinu prikupljanja i 
odlaganja otpada. Upravljačke tehnologije su 
primarno infrastrukturne (npr. kante za otpad i 
zemljište za odlaganje otpada), a uloga 
građana se svodi na plaćanje usluge odvoza. 
Sedamdesetih godina prošlog stoljeća model se 
sve više suočava s kritikama učinkovitosti javnog 
sektora pa prerasta u model odlaganja s 
dominantnom ulogom privatnih aktera. | dalje je 
dominantna tehnologija odlaganje, a recikliranje 
ne zauzima važno mjesto u gospodarenju 

lako su devedesetih godina lokalne vlasti počele 
u=ovaj model uključivati koncept recikliranja, 
privatni pružatelji usluga nisu bili uspješni u 
provođenju. 

2 Model odvraćanja — nastao je krajem 
devedesetih godina prošlog stoljeća primjenom 
direktiva Vijeća EU, a glavni cilj je odvraćanje od 
odlaganja putem recikliranja, tj. temelji se na 
konceptu hijerarhije gospodarenja otpadom. 
Model uključuje korištenje zelenih otoka, 
reciklažnih dvorišta i drugih rješenja s ciljem 
povećanja količina odvojeno prikupljenog 
otpada. U praksi su se javile dvije vrste problema 
- pojedine lokalne vlasti nisu imale financijske i 
druge kapacitete za primjenu modela, a u nekim 
slučajevima gdje je model implementiran, javljao 
se problem uključivanja građana u procese te su 
količine otpada nastavljale rasti usprkos 
adekvatnoj infrastrukturi i organiziranom sustavu. 
3. Model ekološke učinkovitosti — javlja se kao 
posljedica neuspješnosti modela odvraćanja za 
uključenje građana u procese gospodarenja 
otpadom. Temeljne upravljačke tehnologije 
ekološki učinkovitog modela uključuju recikliranje, 
kompostiranje, prikupljanje otpada na kućnom 
pragu, koje su preuzete iz modela odvraćanja te 
su “njima dodane nove, poput, deliberacije, 
stvaranja partnerstva, edukacijskih kampanja i 
konzultacija: Glavnu ulogu ima lokalna vlast, ali 
yažnurrpoziciju zauzimaju i privatne tvrtke i 
građani, u vidu stručnih i iskustvenih uvida kroz 
konzultacije i partnerstva. 

4. Model „otpad kao resurs”, odnosno Zero 
Waste model — za razliku od gornjih modela 
proizlazi iz bottom-up pristupa upravljanju javnim 
uslugama, a temelji se na ideji kako otpad 
predstavlja važan resurs. Ovaj model sa svojim 
fokusom na zajednicu predstavlja alternativu 
ostalim modelima jer nastaje kao rezultat 
suradnje između članova zajednice i 

organizacija civilnog društva. Upravljačke 
tehnologije temelje se na alternativnim 
suradničkim aranžmanima za gospodarenje 
otpadom poput zajedničkog prikupljanja i 
razvrstavanja otpada, banke odjeće, zajedničke 
grupe za kompostiranje. 


Zero Waste model gospodarenja otpadom 
podrazumijeva multidisciplinaran pristup koji teži 
očuvanju svih resursa odgovornom proizvodnjom, 
potrošnjom, ponovnom uporabom i oporabom 
proizvoda, ambalaže i materijala bez spaljivanja 
i ispuštanja u zemlju, vodu ili zrak koji ugrožavaju 
okoliš ili živote ljudi. 


Tijekom tri godine provedbe projekta „JEDRO - 
Javne politike za održivi društveni razvoj: voda, 
energetika, otpad” tematska mreža JEDRO 
istraživala je prakse gospodarenja otpadom u 
općinama i gradovima u Hrvatskoj. Za analizu 
uspješnosti primjene Zero Waste modela 
poslužila je regija Donjeg Međimurja koja 
obuhvaća 14 jedinica lokalne samouprave u 
kojima uslugu gospodarenja otpadom pruža 
Gradsko komunalno poduzeće PRE-KOM d.o.o. 
za obavljanje komunalnih djelatnosti. 


PREPORUKE 


Djelomično modificiranom klasifikacijom 
elemenata upravljanja otpadom koju su ponudili 
Bulkeley, Watson i Hudson (2007) detektirano je 
pet ključnih elemenata na kojima se temelji Zero 
Waste model. S obzirom kako je Zero Waste 
model već uspješno primijenjen u regiji donjeg 
Međimurja, tematska mreža JEDRO izradila je 
preporuke temeljem ovog primjera dobre prakse, 
prema kojima je model moguće implementirati i 
u ostalim jedinicama lokalne samouprave u 
Hrvatskoj: 

1) Jasno postavljeni ciljevi lokalnih strateških 
dokumenata i planova gospodarenja otpadom 


Kako bi se postigao ključni cilj Zero Waste 
modela gospodarenja otpadom, a to je 
unaprjeđenje kvalitete života građana (koji 
podrazumijeva čišća naselja, cijenu usklađenu s 
kvalitetom javne usluge i zadovoljstvo građana 
uslugom), potrebno je uspostaviti efektivan sustav. 
To će biti moguće prvenstveno uz poticanje 
hijerarhije gospodarenja otpadom kroz 
prevenciju nastanka, uspostavu sustava ponovne 
uporabe, reciklažu te kompostiranje. Nadalje, 


uspostava održivog sustava uključuje i 
omogućavanje pravilnog odlaganja, 
osiguravanje poticaja za ulaganja u 
infrastrukturu, primjenu suvremenih i ekološki 


prihvatljivih tehnologija za sortiranje otpada i 
stabilnost poslovanja komunalnih poduzeća. 
Jedan od jasno postavljenih ciljeva javnih politika 
trebaju biti i povećanje stope recikliranog 
otpada i smanjenje količine miješanog 
komunalnog otpada - vidljivi kroz mjerljive 
rezultate održivog gospodarenja otpadom. 
Dugoročan utjecaj na održiv sustav bit će 
posljedično ostvaren smanjenjem utjecaja 
otpada ma okoliš, poboljšanjem učinkovitosti 
korištenjaf"resursa i osiguravanjem gospodarskih 
uvjeta za veću primjenu oporabe otpada. 


2) +-Međusektorska mreža aktivnih dionika (EU, 
MINGOR, lokalna 
komunalne usluge, nevladin sektor, građani) u 
efikasnom i održivom sustavu gospodarenja 
otpadom 

Zero Waste Mode! podrazumijeva i aktivnu 
međusektorsku mrežu dionika koja zajedničkim 
djelovanjem dijeli odgovornost za održivo 


samouprava, pružatelji 


upravljanje otpadom u okviru jedinice lokalne sa- 

mouprave. Dakako, hijerarhija odgovornosti 
nadilazi lokalnu razinu kroz stvaranje pogodnih 
uvjeta za poboljšanje upravljanja otpadom na 
lokalnoj razini na sljedeći način: Europska Unija 
propisuje hijerarhiju gospodarenja otpadom koja 
se prenosi na državnu razinu. Ista je zadužena za 
izradu i pružanje okvira, ali nema značajnu ulogu 
u razvoju lokalnih planova za gospodarenje 
otpadom. Vlada i nadležno. Ministarstvo 
gospodarstva i održivog razvoja te Fond za 
zaštitu okoliša i energetsku učinkovitost. također 
prema EU regulativama prilagođavaju ciljeve i 
osiguravaju financijska sredstva kako bi se EU 
norme i ciljevi postigli u zadanim kvantitativnim i 
kvalitativnim okvirima i rokovima. To omogućuje 
veću razinu autonomnosti, ali i puno veću razinu 
odgovornosti JLS (i JRS prema novom zakonu) 
koja: upravlja sustavom gospodarenja otpadom, 
sufinancira infrastrukturu za prikupljanje, 
odvajanje i ponovnu upotrebu otpada, pronalazi 
izvore za sufinanciranje iste, kreira policy 
dokumente na lokalnoj razini i inicira suradnju s 
ostalim akterima: komunalnim poduzećem/ima 
koje pruža uslugu javnog prikupljanja i 
zbrinjavanja otpada u određenoj JLS, nevladinim 
organizacijama angažiranim u području zaštite 
okoliša, održivog gospodarenja otpadom i 
održivog korištenja resursa (koja ujedno može biti 
inicijator policy promjena kao predstavnik 
građanskog sektora) te ostalim građanskim 
inicijativama i samim građanima. 


3) Uspostavljeni suradnički odnosi među svim 
dionicima iz međusektorske mreže 

Dionička struktura treba biti jasno podijeljena 
prema razini odgovornosti s uspostavljenim i 
usmjereno vođenim (prema spomenutoj hijerarhiji 
odgovornosti) suradničkim odnosima. 
Odgovornost uvjetuje različite uloge pojedinih 
razina vlasti. Vlada Republike Hrvatske određuje 

zakonodavni okvir. Ministarstvo gospodarstva i 
održivog razvoja putem Fonda za zaštitu okoliša i 
energetsku učinkovitost sufinancira sustav, a za 
financiranje projekata nabavke opreme, 
uspostave učinkovitog sustava, edukacije i 
informiranje građana osigurana su sredstva iz 
različitih EU i nacionalnih programa financiranja. 
Cijelim sustavom upravlja lokalna vlast. Lokalna 
vlast također može oformiti i savjetodavno vijeće 
na razini grada ili općine koje ima ključnu 
funkciju u poticanju suradnje i daje prijedloge za 
daljnja poboljšanja sustava gospodarenja 
otpadom, To je vijeće koncipirano na 
međusektorskom načelu, uključuje politički sektor, 
nevladin sektor, predstavnike građanskih 
inicijativa, predstavnike obrazovnih institucija, 
voditelje komunalnih poduzeća. U ovakvoj 
dioničkoj strukturi lokalno komunalno poduzeće 
poduzima korake s ciljem uključenja nevladinog 
sektora u procese odlučivanja na lokalnoj razini 
budući da je nevladin sektor vrlo značajan 
savjetodavni dionik u procesima kreiranja 
planova gospodarenja otpadom. Također je vrlo 
značajna međumunicipalna suradnja, odnosno 
umrežavanje manjih susjednih JLS koje nisu 
dovoljno kapacitirane za upravljanje sustavom i 
pribavljanje sredstava za podizanje kvalitete 
sustava gospodarenja otpadom. 

4) modernih i 
instrumenata javnih politika i upravljačkih 
alata 

Za ostvarivanje ciljeva uspješnog upravljanja 
otpadom u gradovima i općinama u Hrvatskoj 
nužna je primjena modernih instrumenata i 
upravljačkih alata koji su temeljeni na načelu 
participativnosti. Instrumenti i alati se mogu 
podijeliti u 2 kategorije: usmjereni na sadržaj i 
usmjereni na proces upravljana sustavom 


Primjena participativnih 


gospodarenja otpadom. Instrumenti usmjereni na 

sadržaj su primjerice informiranje građana i šire 
javnosti o sustavu gospodarenja otpadom; 
organizacija održive i moderne infrastrukture i 
tehnologija (sortirnica, kompostana, bioplinskih 


postrojenja, uspostava centara za ponovnu 
upotrebu, = reciklažnih dvorišta, čipiranih 
spremnika za otpad); financijski poticaji; 


regulacija planova i pravila kojima se uspostavlja 
sustav gospodarenja otpadom (npr. penali). S 
druge strane, alati usmjereni na proces su: 
zajedničko i participativno odlučivanje svih 
dionika uključenih u strukturu upravljanja sùstavom 
gospodarenja otpadom u određenom 
gradu/općini; koordinacija provedbe i 
organizacija prikupljanja otpada; osiguranje 
kvalitete usluge; osiguranje financiranja za 
projekte podizanja kvalitete sustava; 
promoviranje javne politike - osiguranje javne 
podrške za provedbu politike; uspostava 
partnerskih vijeća;nadzor i istraživanje, odnosno 
definiranje očekivanih ishoda, studije uspjeha 
pilot programa. 


5) Jedinstvena aktivna uloga građana 

U okviru Zero Waste modela upravljanja 
otpadom, građani su aktivni korisnici istoga 
modela ali ujedno i njegovi kreatori i sudionici u 
procesima predlaganja načina organizacije i 
poboljšanja sustava te procesima odlučivanja. 
Ovaj model podrazumijeva i stalno educiranje i 
informiranje građana koji posljedično odgovorno 
odvajaju otpad ali i koriste pogodnosti koje im 
sustav nudi (različiti oblici poticaja za primjerice 
kućno kompostiranje). Uloga edukatora građana 
u sustavu pridodaje se prije svega nevladinim 
organizacijama s obzirom na njihovu razinu 
znanja i kompetencije, a edukacije organizira 
jedinica lokalne samouprave koja ujedno i 
sudjeluje i prati edukativne i informativne tribine, 
predavanja, okrugle stolove. 

